Feministeerium

Feministeerium on feministlik veebiväljaanne ja huvikaitseorganisatsioon, mille asutasid 2015. aasta jaanuaris Kadi Viik, Brigitta Davidjants, Aet Kuusik ja Nele Laos. Feministeeriumi tunnusgraafika autor on Jaana Davidjants. Feministeeriumi peamised tegevussuunad on kommunikatsioon, huvikaitse ja kogukonna võimestamine. Kodulehel on sõnastatud, et "Meie eesmärk on pakkuda hästi argumenteeritud arvamuste mitmekesisust, mitte ühte kitsast vaatenurka (õiget feminismi)". Toimetaja Kadi Viik on öelnud, et Feministeerium loodi, et teha naiste hääl ühiskonnas kuuldavamaks. Esimesed artiklid ilmusid Feministeeriumis 27. jaanuaril 2015 ning lood jagunevad ühiskonna, poliitika, kultuuri, meedia, maailma ja varia rubriikide vahel. 2016. aastast on Feministeeriumil venekeelne ja 2017. aastast ka ingliskeelne alaleht. 2015. aastal pälvisid Feministeeriumi toimetajad Eesti Naiste Koostööketi välja antud Teenäitaja auhinna. 2018. aastal oli Feministeerium Greste Balti Sõnavabaduse auhinna nominent . 2024. aastal tunnustati Feministeeriumi Vikerkaarekangelase tiitliga kategoorias "Meedia, kampaania, teavitustöö". Feministeeriumi toimetajad on Kadi Viik, Aet Kuusik, Triin Sepp (alates oktoobrist 2023) ning Jana Levitina ja Julia Tisler (alates august 2022). Projektijuhid on Nele Laos (jaanuarist 2015 kuni detsembrini 2021 ja uuesti jaanuarist 2024) ja Kadri-Mai Kuldkepp (alates juulist 2021). Huvikaitsespetsialist on Elise Rohtmets (alates septembrist 2022). Toimetusele on kaastööd teinud teiste seas Brigitta Davidjants (kes oli ka toimetaja kuni märtsini 2019), Jana Tšerkašina (kes oli ka vene suuna toimetaja novembrist 2018 kuni jaanuarini 2020), Tanja Muravskaja (kes oli ka vene suuna toimetaja jaanuarist 2020 kuni juuni 2022), Rebeka Põldsam, Hille Hanso (kes oli ka maailmasarja toimetaja alates septembrist 2022), Aro Velmet, Kaarin Kivirähk, Jüri Kolk, Barbi Pilvre, Sanna Kartau, Gea Kangilaski, Kai Uus, Kristina Mering, Nele Laos jpt. Visuaale on loonud kunstnikud Jarõna Ilo, Kadi Estland, Killu Sukmit, Birgit Pajust, Brit Pavelson, Maarja Jullinen, Britta Benno, Lilli-Krõõt Repnau, Brit Kikas, Evelina Karina Potapski ja Rodion Furs. Feministeerium avaldab tekste peamiselt naiste õigustest, lähenedes teemale intersektsionaalselt. Nii on väljaandes tekste ka seksuaalsusest, LGBT+ õigustest, puuetega naistest, rahvusvähemusest jne. Feministeerium on muu hulgas avaldanud feminismiteemalise sõnastiku, mida täiendatakse jooksvalt, ning korraldanud aasta šovinisti konkurssi. 2015. aastal valiti aasta šovinistiks Viktor Vassiljev ja 2016. aastal Martin Helme . 2017. aastal konkurssi ei korraldatud. 2018. aastal valiti aasta šovinistiks Urmas Reinsalu 16. jaanuaril 2018 ilma konkursita. "Arhiivikoopia". Originaali arhiivikoopia seisuga 10. märts 2018. Vaadatud 9. märtsil 2018.{{netiviide}}: CS1 hooldus: arhiivikoopia kasutusel pealkirjana (link) http://feministeerium.ee/meist/ http://ekspress.delfi.ee/areen/neli-naist-voitlevad-huumoriga-sovinismi-vastu?id=74006425 "Arhiivikoopia". Originaali arhiivikoopia seisuga 10. märts 2018. Vaadatud 9. märtsil 2018.{{netiviide}}: CS1 hooldus: arhiivikoopia kasutusel pealkirjana (link) "The Centre for Media Studies at SSE Riga presents the winners of the Annual Greste Baltic Freedom of Speech Award". Ühing, Eesti LGBT (13. august 2024). "Tartu 2024 Pride avati Vikerkaarekangelaste tunnustamisega". LGBT Ühing. Vaadatud 27. augustil 2024. http://feministeerium.ee/ja-2015-aasta-sovinist/ http://feministeerium.ee/ja-2016-aasta-sovinist-on/ http://feministeerium.ee/ja-2018-aasta-sovinist-urmas-reinsalu/ Feministeeriumi koduleht Feministeeriumi rahastamine Feministeeriumi Facebook Feministeeriumi Instagram Neli naist võitlevad huumoriga šovinismi vastu. Eesti Ekspress 23. märts 2016